บาทเปิด 31.31/33 บาทต่อดอลลาร์ แกว่งกรอบแคบ
เงินบาทเปิด 31.31/33 บาทต่อดอลลาร์ แกว่งในกรอบแคบ หลายตลาดหยุดตรุษจีน-รอติดตาม"ทรัมป์"แถลงนโยบายประจำปี
5 ก.พ. 2562

เงินบาทเปิด 31.31/33 บาทต่อดอลลาร์ แกว่งในกรอบแคบ หลายตลาดหยุดตรุษจีน-รอติดตาม"ทรัมป์"แถลงนโยบายประจำปี
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.31/33 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 31.32/34 บาท/ดอลลาร์
วันนี้เงินบาทคงเคลื่อนไหวอยู่ในกรอบแคบๆ เนื่องจากตลาดหุ้น-ตลาดเงินของหลายประเทศในภูมิภาคปิดทำการในช่วงเทศกาลตรุษจีน ระหว่างวันจึงไม่มีปัจจัยอะไรมากนัก แต่ในช่วงกลางคืน ค่าเงินมีโอกาสจะผันผวนได้ เนื่องจากประธานาธิบดีโดนัลด์ ทรัมป์ ของสหรัฐจะแถลงนโยบายประจำปีต่อสภาคองเกรส
"ระหว่างวันบาทคงไม่เคลื่อนไหวมาก แต่กลางคืนมีโอกาสจะผันผวน เพราะตลาดรอดูการแถลงนโยบายประจำปีของทรัมป์" นักบริหารเงินระบุ